Құлагер (поэма)

«Құлагер» — ақын Ілияс Жансүгіровтің Ақан Серінің өміріне арнаған поэмасы. 1936 жылдың қараша айында "Социалистік Қазақстан" газетінің бірнеше шығарылымдарында жарияланды.

 Сюжеті 
Ақан Сері - XIX ғасырдағы қазақ елінің рухани мәдениетінің тарихынан елеулі орын алатын белгілі өнер қайраткері. Ең алдымен, поэмада Ақанға кең көлемдегі мінездеме беріледі, ұнамды тұлғасы анықтала бастайды. Ақан мен Батыраш айқасының нәтижесі поэма соңында аян болады. Зұлым Батыраш өзінің жендетін жұмсап, бәйгеден озып келе жатқан Ақанның Құлагерін өлтіреді де, өз дегеніне жетеді. Өзінің қастандығын мойындамай жалтарған, оның үстіне ат бәйгесін алмақ болып тырысқан Батырашқа сол жерде халық дүрсе қоя беріп, қарсы шығады.

Санат:Поэмалар